OpenLLM-France/wikimedia huggingface dataset:
# Norio Sakurai

Norio Sakurai (桜井のりお, Sakurai Norio$^?$) zo ur mangaka eus Japan. He oberennoù brudetañ eo Mitsudomoe, Rororro!, Kodomo Gakkyū, hag an heuliad manga brudetañ ganti eo The Dangers in My Heart. E 2010, Mitsudomoe a zo bet savet e stumm un dresadenn-vev japanat skinwel. E 2023, The Dangers in My Heart a zo bet savet ivez e stumm ur stirad skinwel tresadenn-vev japanat. Ur c'houlzad all a zo bet embannet e 2024.
Ganet eo bet en Ageo, e Prefeti Saitama.

## Oberennoù

* Kodomo Gakkyū (2003–2005)
* Mitsudomoe (2006–2017)
* Rororro! (2016–2020)
* The Dangers in My Heart (2018–bremañ)

## Notennoù ha daveennoù

* ↑ みつどもえ 第1巻. Akita Publishing Co., Ltd..
* ↑ ロロッロ！ 第1巻. Akita Publishing Co., Ltd..
* ↑ 僕の心のヤバイやつ 第1巻. Akita Publishing Co., Ltd..
* ↑ "アニメみつどもえ7月開始。スタッフは「みなみけ」制作陣", Comic Natalie, Natasha, Inc. (2010-02-25).
* ↑ Pineda, Rafael Antonio (1añ a viz Eost 2022). Norio Sakurai's The Dangers in My Heart Manga Gets 2023 TV Anime.
* ↑ Pueyo, Ken (19 a viz Gwengolo 2023). The Dangers in My Heart Season 2 Reveals Main Visual.
* ↑ Norio Sakurai『Kodomo Gakkyu 1』(ISBN 978-4253207119) Pajenn
# PLK

Mathieu Pruski, pe PLK hervez e anv-leurenn, zo ganet d'ar 15 a viz Ebrel 1997 e Pariz. 10 album en deus graet. E stil muzik a zo rap, modern ha prim. Kanañ a ra. Bevet en deus e Clamart en Hauts-de-Seine.
# Sud Ouest

Sud Ouest :
| Kazetenn bemdeziek ||
| Krouet | 1944 |
| Mareadegezh | Pemdeziek |
| Doare | Kazetenn rannvroel |
| Yezh | galleg |
| Bro orin | Bro-C'hall |
| Sez | Bourdel |
| Lec'hienn | sudouest.fr |
| Pennskridaozer | Flore Galaud |
| Skignañ | 204 993 skouerenn (2022) |
| Takad skignañ | Akitania-Nevez |
Sud Ouest zo ur gazetenn bemdeziek c'hallek krouet e 1944 ha staliet e Bourdel. Ur gazetenn rannvroel c'hall eo, an eil hini gwerzhet ar muiañ e Frañs eo goude Ouest-France. 10 embannadur lec'hel a zo e 7 departamant eus rannvro Akitania-Nevez : (Charente, Charente-Maritime, Dordogne, Gironde, Landes, Lot-et-Garonne ha Pyrénées-Atlantiques).

## Liammoù diavaez

* (fr) Lec'hienn ofisiel Sud Ouest.
# Saksofon

Ar saksofon, pe saksell, zo ur benveg-sonerezh dre c'hwezh brevedet e 1846 gant ar Belgiad Adolphe Sax. E laton e vez graet peurliesañ. Implijet e vez da skouer er sonerezh jazz.

## Sonerien vrudet

* Charlie Parker
* John Coltrane
* Julian Cannonball Aderley
* Maceo Parker
* Coleman Hawkins
* Lester Young
* Sony Rollins
* Dexter Gordon
* Ben Webster
* Joshua Redman

## Daveennoù

* ↑ TermOfis
* ↑ Geriadur meur F. Favereau
* ↑ (fr) Le Saxophone, un instrument « jazz » (diell), Jazz Hot (lennet d'an 18/12/2024)
# FN F2000

An FN F2000 zo ur fuzuilh-arsailh doare bullpup produet abaoe 2001 gant an embregerezh belgiat FN Herstal.

## Deskrivadur

Kambret eo an F2000 e 5,56 × 45 mm, ha gellet a ra tennañ e daou vod en e stumm milourel (damaotomatek / aotomatek). Unan eus ar fuzuilhoù-arsailh bullpup daouzehouiat kentañ eo. Abalamour da se eo berr-tre (688 mm evit e stumm orin). Binvioù ouzhpenn a c'haller stagañ outañ evel ur banner-greunadennoù FN 40 mm pe ur banner bannadelloù nann-varvus FN M303.

## Stummoù hag implij

Stummoù disheñvel eus an arm a gaver, en o zouez an FS2000, e stumm sivil hiroc'h e ganol ha damaotomatek hepken, hag an F2000 S savet evit arme Slovenia. Implijet e vez ivez gant nerzhioù ispisial Belgia hag un nebeud armeoù all er bed. Gwelet eo bet an arm war tachennoù-emgann Ukraina goude 2022.

## Daveennoù

* 1 2 (en) POPENKER Maxim, FN F2000 Assault rifle, Modern Firearms (lennet d'an 18/12/2024)
* ↑ (en) HELFRICH Emma, Futuristic Belgian F2000 Rifles Have Been Spotted In Ukrainian Hands, The Warzone, 24/05/2022 (lennet d'an 18/12/2024)
# Hed-tenn

An hed-tenn eo, e geriaoueg an armoù, an hed a a c'hall bezañ graet gant ur vannadell a-raok koll he nerzh ha paouez penn-da-benn. Stag eo ouzh perzhioù an arm hag e vunision. Uheloc'h e vez da skouer en un arm-tan rizennet e ganol evit en unan flour e ganol. Tri seurt hed-tenn a c'haller disheñvelaat, eus an tostañ d'ar pellañ :
* an hed-tenn pleustrek : an hini a c'haller tizhout en ur chom resis hag efedus hervez ar sistem-bukañ, perzhioù an arm pe liv an amzer da skouer.
* an hed-tenn efedus, ma chom marvus pe toullus ar vannadell, hep n'hallfe an tenner bezañ resis.
* an hed-tenn d'ar muiañ, a vez graet gant ur vannadell betek koll he nerzh penn-da-benn.
Ur boled 9 mm Parabellum a zo da skouer war-dro 1.700 m e hed-tenn d'ar muiañ, met izeloc'h eo e hed-tenn efedus, hag izeloc'h c'hoazh e hed-tenn pleustrek pa vez implijet e armoù evel ar pistolennoù a zo berr o c'hanol ha savet evit emgannoù a-dost.

## Pennadoù kar

* Bannouriezh
* Munision

## Daveennoù

* ↑ (fr) DAUBRESSE Alain, Portée réelle et danger potentiel des cartouches, Littlegun (lennet d'an 18/12/2024)
# Aegithina

Aegithina :
| Aegithina nigrolutea, luc'hskeudennet e Gujarat (stad India). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Aegithinidae |
| Anv skiantel ||
| Aegithina Vieillot, 1816 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Aegithina a zo ur genad e rummatadur an evned, krouet e 1816 gant an evnoniour gall Louis Jean Pierre Vieillot (1748-1831).

## Spesadoù hag an isspesadoù anezhe

Pevar spesad golvaneged a ya d'ober ar genad :
* Aegithina lafresnayei
** A. l. innotata, lafresnayei ha xanthotis,
* Aegithina nigrolutea,
* Aegithina tiphia
** A. t. aequanimis, cambodiana, deignani, horizoptera, humei, multicolor, philipi, scapularis, septentrionalis, tiphia ha viridis,
* Aegithina viridissima
** A. v. thapsina ha viridissima.
C'hwezek (16) isspesad en holl.

## Notennoù ha daveennoù

* ↑ (en) Roadennoù IOC World Bird List diwar-benn Aegithinidae/Aegithina (lennet e-barzh d'an 3 a viz Genver 2025).
# PPS (pistolenn-vindrailher)

Ar PPS (rusianeg: ППС – "Пистолет-пулемёт Судаева", Pistolet-pulemyot Sudayeva, brezhoneg : Pistolenn-vindrailher Soudayev) a zo ur rummad pistolennoù-mindrailher dezhe ur c'halibr 7,62 × 25 mm Tokarev. Produet eo bet en URSS e 1942 (evit e stumm PPS-42) hag etre 1943 ha 1946 evit e stumm PPS-43. Implijet eo bet da vare an Eil Brezel-bed dreist-holl.

## Istor ha deskrivadur

Ar PPS a oa bet savet war ar prim e 1942 diwar c'houlenn an Arme Ruz, a glaske ur bistolenn-vindrailher simploc'h da ober ha marc'hadmatoc'h evit ar PPSh-41, hag a c'hallje bezañ poduet e Leningrad gant difennerien ar gêr da vare ar seziz. Pal an arm nevez e oa implijout nebeutoc'h a zanvezioù kentañ. Re hir e oa ar PPSh-41 ivez evit soudarded 'zo, harzlammerien ha bourzhidi karbedoù en o zouez. Stumm kentañ ar PPS-42 ijinet gant Aleksei Soudayev a oa un arm simpl, savet en ur soudañ hag en ur riñvediñ e bezhioù. Un arm aotomatek hepken e oa, o vont en-dro dre ur sistem argil berr. Ul lamm plegus awenet gant hini an MP40 alaman en doa. Nebeut a skouerennoù anezhañ a voe produet, pa voe gwellaet e 1943 evit simplaat c'hoazh ar produiñ.
Ar stumm nevez, anvet PPS-43, a voe berraet e lamm ha lakaet anezhi da vezañ e metal penn-da-benn, ha kemmet elfennoù 'zo evel ar surentez, ar c'harger hag ar starderez-veg. Savet e voe plakennoù e zornell e plastek. E gouch a oa reoliet evit 100 metr ha 200 metr. Padus e oa e ganol, pa c'halle tennañ war-dro 20.000 boled. Ur stumm karger 35 kartouchenn en doa hepken. Heñvel a-walc'h e oa ouzh hini ar PPSh-41, met n'halle ket bezañ implijet e-barzh an arm all. Daou vilion a skouerennoù eus ar PPS-43 a voe produet etre 1943 ha 1946, evit lod e Leningrad da vare seziz ar gêr.
E dibenn ar brezel e voe profet lod eus ar stokoù PPS a chome da Gorea an Norzh gant Stalin.

## Daveennoù

* 1 2 3 (fr) McNAB Chris, Armes à feu Encyclopédie visuelle, L'Imprévu, 2022, p. 218
* 1 2 (en) POPENKER Maxim, PPS-43, Modern Firearms (lennet d'ar 16/12/2024)
* ↑ (fr) PPS 43, Arme et Passion (lennet d'ar 16/12/2024)
# Ten Brielen

Ten-Brielen a zo ur pennkêr eus Comines, ur rann-gumun eus Comines-Warneton en Hainaut e Belgia. Ur barrez katolik eo ivez.

## Monumantoù ha traoù heverk

* An iliz katolik : savet e oa bet an iliz-parrez Saint-Eloi e 1922, e-lec'h an iliz nev-gotek a-gent bet savet e 1889 ha bet distrujet e 1917, e-pad ar Brezel-bed kentañ. Graet eo gant brikennoù ha savet eo bet diwar tres an iliz a-gent.
* Ar Soetemolen (ar velin Soete) : ar vilin-avel gentañ a oa bet distrollet, degaset eus Mesen hag adsavet e Ten Brielen. Distrujet eo bet razh e-pad ar Brezel-bed kentañ. Adsavet e oa bet gant ar miliner Dominique Soete. Hemañ a brenas tammoù milinoù e Flers hag e Comines. E-pad c'hwec'h vloaz ha daou-ugent, an tiegezh Soete a labouras er velin. E 1932 e voe aotreet ar milinour, Jean-Baptiste Soete, da lakaat ur c'heflusker-mazout er velin. Paouez a reas da dreiñ e penn-kentañ ar bloavezhioù 1960. Mont a rae war ziskar tamm-ha-tamm. Prenet e voe gant kumun Comines. Dre ma oa re ger da gempenn, gwerzhet e voe en-dro. A-benn ar fin, profet e voe gant ar gumun d'ar Gumuniezh c'hall. Klaset eo bet ar vilin e 1978. Diblaset eo bet ha treiñ a ra en-dro abaoe 1987.

## Dave ha notennoù

* ↑ (nl) Pennad Wikipedia en izelvroeg
* ↑ (fr) Ul lec'hienn a-zivout ar vilin
# Ploegsteert

Ploegsteert :
| Lec'hiadur Ploegsteert e Kumun Komen-Waasten hag e Belgia | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Hainaut |
| Arondisamant | Mouscron |
| Kumun | Komen-Waasten |
| Kod post | 7782 - 7783 |
| Kod pellgomz | |
| Gorread | km2 |
| Hed | 02° 52' 48Reter |
| Led | 50° 43' 33Norzh |
| Uhelder | .. m |
| Poblañs | |
| Stankter | a./km² |
Ploegsteert en izelvroeg, Plostèr pe Prustèr e pikardeg, a zo ur rann-gumun e Hainaut e Belgia. Ur gumun e oa gwechall; gant lezenn 1977 eo bet lakaet e kumun Komen-Waasten.

## Bieroù

E Ploegsteert, bervet e vez ar bïeroù "Queue de charrue", gant ar breserdi Vanuxeem.
* Iliz katolik Sant Pêr ha Sant-Paol, 1925.
* Ti-kêr kozh.
* Gedenksteen bezoek Winston Churchill aan het front.
* Ploegsteert Memorial.

## Bezioù milourel ar C'hommonwealth
### Bezioù ar C'hommonwealth e bered ar gumun

| Bro | Niver a soudarded |
| Rouantelezh-Unanet | 9 |
| Hollad | 9 |
Implijet e voe bered ar gumun gant Lu Breizh-Veur adalek miz Here 1914 betek miz C'hwevrer 1915.

### Bered ar C'hommonwealth: Berks Cemetery Extension

| Bro | Niver a soudarded |
| Aostralia | 180 |
| Alamagn | 4 |
| Kanada | 149 |
| Rouantelezh-Unanet | 467 |
| Zeland-Nevez | 80 |
| Hollad | 880 |
Ur vered ag ar Brezel bed kentañ eo. Krouet eo bet e 1916. Brasaet eo bet e 1930: degaset e voe enni bezioù div vered arall, tost-kenañ : ar Rosenberg Chateau Military Cemetery hag ar Rosenberg Chateau Military Cemetery Extension .

### Bered ar C'hommonwealth: Hyde Park Corner (Royal Berks)

| Bro | Niver a soudarded |
| Aostralia | 1 |
| Alamagn | 4 |
| Kanada | 1 |
| Rouantelezh-Unanet | 81 |
| Hollad | 87 |
Ur vered ag ar Brezel bed kentañ eo. Krouet eo bet e miz Ebrel 1915 gant ar 1añ hag ar 4re Royal Berkshire Regiments. E-touez ar soudarded douaret enni ez eus un Iwerzhonat bet fuzuilhet e 1916 evit bout bet dizertet. Implijet eo bet ar vered betek miz Du 1917.

### Bered ar C'hommonwealth: Ploegsteert Wood Military Cemetery

| Bro | Niver a soudarded |
| Aostralia | 1 |
| Kanada | 28 |
| Zeland-Nevez | 18 |
| Rouantelezh-Unanet | 117 |
| Hollad | 164 |
Krouet e voe ar vered e miz Kerzu 1914. Implijet e voe betek 1917. Adalek miz Ebrel 1918 betek dibenn miz Gwengolo 1918 edo e dalc'h Lu Alamagn.
# Umberto Eco

Umberto Eco (5 a viz Genver 1932 – 19 a viz C'hwevrer 2016) a oa ur skrivagner italian hag ur semiotikour. Ganet e voe en Alessandria, e Piemont, en un tiegezh 13 a vugale. Studioù prederouriezh ha lennegezh en deus graet e skol-veur Torino, betek an doktorelezh. Ur post kelenner semiotik en deus bet e skol-veur Bologna adalek 1971 ha kelennet en deus ivez e meur a skol-veur hag a skol uhel en estrenvro.
Anavezet eo evit e romantoù faltazi hag e skridoù diwar-benn ar semiotik.

## Oberennoù

* Opera Aperta, 1962
* Trattato di semiotica generale, 1975
* Il nome della rosa, 1980)
* Il pendolo di Foucault, 1988
* La ricerca della lingua perfetta nella cultura europea, 1993)
* L'isola del giorno prima, 1994)
* Baudolino, 2000
* La misteriosa fiamma della regina Loana, 2004
* Il cimitero di Praga, 2010
* Numero zero, 2015
# George Walker Bush

George Walker Bush eo 43vet prezidant a-vremañ Stadoù-Unanet Amerika. Dre ziv wech e oa bet dilennet hag e penn ar vro eo bet etre an 20 a viz Genver 2001 hag a 20 a viz Genver 2009. Ganet eo bet d'ar 6 a viz Gouere 1946. Mab eo da George Herbert Walker Bush hag a zo bet prezidant SUA ivez.
Dilennet eo bet gouarnour stad Texas etre 1994 ha 1998 hag etre 1998 ha 2000, a-raok dont da vezañ ar 43vet prezidant amerikan. Merket eo bet e respet prezidant gant gwalldaolioù an 11 a viz Gwengolo 2001 ha gant Eil Brezel Irak.

## Al livour

Ur wech echuet gant e garg a prezidant Stadoù-Unanet Amerika, e oa kroget Bush gant al livañ. Da gentañ en doa kroget gant livañ chas pe bleunioù. Goude-se e oa troet gant al livañ tud. Adal poltriji pennoù-bras ar bed e sav poltredoù evel re Vladimir Poutin pe Tony Blair.
Burutellerien an arzoù o doa degemeret gant "ur sell etre" e livadurioù. Bill Arning, rener Mirdi arnevez Houston, a ziskrive ar poltredoù e-giz reoù "un amatour-uhel, da lâret eo livadurioù gant tresoù ponner.
Ouzhpennet e oa bet gant ar rener: "Lârout a rafen e rankfent chom hep bezañ diazezet war un adlivañ poltriji. Tu zo da welet pa vez unan bennak oc'h adtapout dre livañ poltriji kavet gantañ evit o livañ[...] d'am soñj e vefe mat dezhañ labourat gant reoù all, poltriji gant mammennoù lies pe an den gwirion evit kaout muioc'h a vuhez o tont"

## Notennoù ha daveennoù

* ↑ en Le'chienn The Independent 9 aviz Ebrel 2014
# Gerald Ford

Gerald Rudolph Ford, Jr. (Omaha (Nebraska) 14 a viz Gouhere 1913 – Rancho Mirage, Kalifornia 26 a viz Kerzu 2006) a zo bet an 38vet Prezidant eus Stadoù-Unanet Amerika etre miz Eost 1974 ha Genver 1977 war-lerc'h dilez Richard Nixon. Ar prezidant nemetañ en Istor ar Stadoù-Unanet eo a-gement ne oa ket bet dilennet evit bezañ prezidant, pa oa bet anvet da vesprizant war-lerc'h dilez Spiro Agnew, hag aet da brezidant war-lerc'h dilez ar prezidant Nixon, da heul Afer Watergate. Mont a reas war ar renk en anv ar Strollad Republikan met faezhet e voe gant an demokrat Jimmy Carter.
a vo kavet e Wikimedia Commons.
# Richard Nixon

Richard Milhous Nixon (Yorba Linda (Kalifornia) 9 a viz Genver 1913- New York 22 a viz Ebrel 1994 a zo bet 37vet Prezidant Stadoù-Unanet Amerika eus 1969 da 1974. Besprezidant e oa bet etre 1953 ha 1961 pa oa Dwight D. Eisenhower prezidant. E-kerzh ar pevar bloavezh kentañ tremenet e penn ar vro e kresk nerzh brezel ar Stadoù-Unanet e Brezel ar Viêt-nam a-raok lakaat un termen dezhañ e 1973. Digeriñ a ra ivez darempredoù gant Republik Pobl Sina, ha kas da benn an dizisrann etre ar gouennoù e Stadoù ar Su. Addilennet aes eo e 1972 met goude e teu Afer ar Watergate ha reiñ a ray e zilez.
a vo kavet e Wikimedia Commons.
# George H. W. Bush

George Herbert Walker Bush, a vez graet anezhañ dre vras George Bush, ganet d'an 12 a viz Mezheven 1924 e Milton (Massachusetts) ha marvet d'an 30 a viz Du 2018, a oa ur politikour amerikan hag a zo bet 41vet Prezidant ar Stadoù-Unanet, eus 1989 betek 1994. Besprezidant e oa bet ivez da vare Ronald Reagan, etre 1981 ha 1989. Tad eo da George Walker Bush a zo bet Prezidant eus ar Stadoù-Unanet ivez.
a vo kavet e Wikimedia Commons.
# Herbert C. Hoover

Herbert C. Hoover eo bet ar 31añ Prezidant eus Stadoù-Unanet Amerika, etre 1929 ha 1933.
# Calvin Coolidge

John Calvin Coolidge Jr (1872 - 1933) eo bet an tregontvet Prezidant eus Stadoù-Unanet Amerika. Dont a reas war-lerc'h Warren G. Harding a oa marvet e-kerzh e gefridi er bloaz 1923 ha dilennet eo bet evit un eil prantad kefridi betek 1929.
A-du-krenn e oa Calvin Coolidge evit ma n’emellfe ket ar gouarnamant kevreadel en aferioù armerzh hag a-du-krenn gant politikerezh al "lezober" hag ar c'hevezerezh frank.
# Warren G. Harding

Warren Gamaliel Harding eo an 29vet Prezidant eus Stadoù-Unanet Amerika. Marvet eo a-raok dibenn e gefridi ha berrbad eo bet e ren diazezet war ur politikerezh mirelour.
# Theodore Roosevelt

Theodore Roosevelt Jr. eo 26vet prezidant Stadoù-Unanet Amerika. Den Stad, sportour, skrivagner ha dastumer eo bet. Aet e oa da Brezidant goude marv ar Prezidant a-raok, William McKinley, bet lazhet, dre ma oa besprezidant dezhañ. Eontr Franklin Delano Roosevelt eo.
A-raok bezañ Prezidant e oa bet penn polis New York, penn ar Rough Riders e-pad ar brezel 1898 ha gouarnour New York.

## Lesanvioù

Meur a lesanv en deus bet a-hed e vuhez evel "Colonel Roosevelt" pe "The Colonel", "Teddy" a oa chomet an hini brudetañ e-touez ar bobl. Roosevelt ne oa ket sot gant al lesanv-se. An dud a oa o labourat gantañ a rae gant al lesanvioù "Colonel" pe "Theodore".

## Kentañ Brezel-bed

Pa oa kroget ar C'hentañ Brezel-bed e 1914, Roosevelt a roas un harp a-grenn d'ar Gevredidi. Goulenn a rae groñs ma vefe savet ur politikerezh reut a-enep Alamagn, dreist-holl a-fed ar brezel-spluj.

## Roosevelt hag an Indianed

* https://ictnews.org/archive/theodore-roosevelt-the-only-good-indians-are-the-dead-indians
# William Howard Taft

William Howard Taft (15 Gwengolo 1857 – 8 Meurzh 1930) a oa ur politiker hag a voe 27vet Prezidant Stadoù-Unanet Amerika, eus 1909 da 1913. "Chief Justice" e voe ivez (penn Lez uhelañ ar Stadoù Unanet) eus 1921 da 1930. Dilennet e voe Taft da brezidant e 1908, gant skoazell e ziagentad Theodore Roosevelt, met faezhet e voe gant Woodrow Wilson pa'z eas war ar renk adarre e 1912, dre ma savas Theodore Roosevelt a-enep dezhañ.
# William McKinley

William McKinley (1843-1901) a zo bet pempet Prezidant Stadoù-Unanet Amerika warn-ugent etre 1897 ha 1901, ar bloavezh ma voe muntret.
# Benjamin Harrison

Benjamin Harrison, ganet d'an 20 a viz Eost 1833 e North Bend (Ohio), marvet d'an 13 a viz Meurzh 1901 en Indianapolis (Indiana), a zo bet trede Prezidant Stadoù-Unanet Amerika warn-ugent etre 1889 ha 1893. Ur mab-bihan e oa da William Henry Harrison, an navet prezidant. Ur republikan e oa Benjamin Harrison.
# Boeschepe

Kumunioù Frañs :
| Anv izelvroek | Boeschepe |
| Anv ofisiel | Boeschepe |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté de communes rurales des Monts de Flandres |
| Kanton | Bailleul |
| Kod INSEE | 59086 |
| Kod post | 59299 |
| Maer | Luc Van Inghelandt |
| Amzer-gefridi | 2020-2026 |
| Gorread | 13,59 km² |
| Led | 50° 48' 01" Norzh |
| Hed | 02° 31' 01" Reter |
| Uhelder kreiz | 74 m |
| Uhelder bihanañ | 28 m |
| Uhelder brasañ | 53 m |
| Poblañs hep kontoù doubl | 2 212 (2022) |
| Stankter | 163 a./km² |
| Lec'hienn ar gumun | |
Boeschepe zo ur gumun a Flandrez Frañs (departamant Norzh), er Westhoek.

## Monumantoù ha traoù heverk

| Milin Ondankmeulen | Ar Vierpot, tavarn hengounel, ar velin hag an iliz katolik Sant-Varzhin |

## Notennoù ha daveoù

* ↑ (fr)Cassini hag EBSSA
# Kamala Harris

Kamala Harris (distaget [ˈkɑ.mə.lə ˈhæ.ɹɪs] e saozneg) zo ur bolitikourez stadunanat ganet d'an 20 a viz Here 1964 e Oakland (Kalifornia). Danvez besprezidantez eo e-kichen Joe Biden evit ar Strollad Demokrat e dilennadeg prezidant ar Stadoù-Unanet e 2020.
Un armerzhour genidik eus Jamaika e oa he zad, deuet da SUA e 1961, hag ur vevoniourez eus India he mamm, deuet da SUA e 1960. Desavet eo bet e Oakland hag e Kebek.
Prokulorez veur Kalifornia eo bet eus 2011 betek 2017. Senedourez eo e Kendalc'h ar Stadoù-Unanet abaoe 2017. Mont a ra war ar renk evit bezañ danvez prezidantez an SUA evit ar Strollad Demokrat, met tennañ a ra hec'h anv a-raok ar raktro aozet gant ar strollad. Goude se eo anvet da zanvez besprezidantez gant Joe Biden evit dilennadeg prezidant ar vro e 2020. D'ar 7 a viz Du 2020 e embann an ajañs Associated Press, ha war he lerc'h ar mediaioù bras stadunanat, eo trec'h an danvez prezidant demokrat war Donald Trump. Dont a ra Kamala Harris da vezañ besprezidantez nevez ar vro eta, ar vaouez, an den du hag an den aziat kentañ war un dro da dizhout ar garg-se. D'an 21 a viz Gouhere 2024 en deus Joe Biden dilezet ar garg a gandidat evit dilennadeg prezidant Stadoù-Unanet Amerika e 2024. En e blas e kinnig ar vesprezidantez, Kamala Harris.

## Mennozhioù

A-du eo evit adreizhañ sistem yec'hed ar Stadoù-Unanet ha berzañ an armoù-arsailh.

## Notennoù ha davennoù

* ↑ https://edition.cnn.com/politics/live-news/biden-trump-election-07-21-24/index.html

## Liammoù diavaez

a vo kavet e Wikimedia Commons.
# Minot (North Dakota)

Minot zo ur gêr lec'hiet e norzh stad North Dakota e Stadoù-Unanet Amerika. Bez' e oa 42 485 a annezidi e 2010. Krouet eo bet anv Minot en ur mod ofisiel e 1886.
a vo kavet e Wikimedia Commons.
# Bismarck (North Dakota)

Bismarck eo kêr-benn stad Norzh Dakota e Stadoù-Unanet Amerika. Bez' e oa 61 272 a annezidi e 2010. Krouet eo bet anv Bismarck en ur mod ofisiel e 1872.

## Liammoù diavaez

* (en) Lec'hienn ofisiel
a vo kavet e Wikimedia Commons.
# Norzh Dakota

Norzh Dakota (saozneg: North Dakota, lakota: Dakȟóta waziyata), pe Dakota an Hanternoz, a zo ur Stad eus Stadoù-Unanet Amerika, lec'hiet en norzh.

## Kêrioù Norzh Dakota

| 1 | Fargo | 105,549 |
| 2 | Bismarck | 61,272 |
| 3 | Grand Forks | 52,838 |
| 4 | Minot | 40,888 |

## Liammoù diavaez

* (en) Lec'hienn ofisiel

## Notennoù ha daveoù

* ↑ "Norzh Dakota", hervez KerOfis (Ofis Publik ar Brezhoneg)
# Fargo (North Dakota)

Fargo eo kêr vrasañ Stad Norzh Dakota e Stadoù-Unanet Amerika. Bez' e oa 105 549 a annezidi e 2010. Krouet eo bet anv Fargo en ur mod ofisiel e 1871.

## Kêrioù gevellet

| Bro | Kêr |
| Norvegia | Hamar |
| Sveden | Vimmerby |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Grand Forks (North Dakota)

Grand Forks zo ur gêr lec'hiet e reter stad Norzh Dakota e Stadoù-Unanet Amerika. Bez' e oa 52 838 a annezidi e 2010. Krouet eo bet anv Grand Forks en ur mod ofisiel e 1870.

## Kêrioù gevellet

| Bro | Kêr |
| Stadoù-Unanet | Dickinson, North Dakota |
| Norvegia | Sarpsborg |

## Liammoù diavaez

* (en) Lec'hienn ofisiel
a vo kavet e Wikimedia Commons.